b"\n_START_ARTICLE_\nFesta nacional\n_START_SECTION_\nDiades nacionals als Pa\xc3\xafsos Catalans\n_START_PARAGRAPH_\nA Catalunya la Diada Nacional t\xc3\xa9 lloc l'11 de setembre. No celebra res sin\xc3\xb3 que \xc3\xa9s una commemoraci\xc3\xb3 de la caiguda de Barcelona davant l'ex\xc3\xa8rcit de Felip V i la p\xc3\xa8rdua de les llibertats nacionals catalanes que comport\xc3\xa0 mitjan\xc3\xa7ant els Decrets de Nova Planta i la repressi\xc3\xb3 pol\xc3\xadtica._NEWLINE_Al Pa\xc3\xads Valenci\xc3\xa0 la diada nacional se celebra el 9 d'octubre de cada any. Es commemora la conquesta de la Ciutat de Val\xc3\xa8ncia per part de les tropes catalanes comandades pel rei Jaume I l'any 1238._NEWLINE_A Mallorca se celebra la Festa de l'Estendard cada 31 de desembre. El seu motiu, igual que a Pa\xc3\xads Valenci\xc3\xa0, \xc3\xa9s commemorar l'entrada de les tropes de Jaume I i la posterior conquesta de Madina Mayurqa (avui Palma), conquesta que pos\xc3\xa0 punt final al domini musulm\xc3\xa0 de l'illa.\n_START_SECTION_\nAm\xc3\xa8rica Llatina\n_START_PARAGRAPH_\nFiestas Patrias, (en catal\xc3\xa0, Festes P\xc3\xa0tries) \xc3\xa9s el nom que reben en diferents pa\xc3\xafsos de l'Am\xc3\xa8rica Llatina els dies de commemoraci\xc3\xb3 de dates hist\xc3\xb2riques patri\xc3\xb2tiques com, per exemple, la data d'independ\xc3\xa8ncia d'Espanya."